CELEX: 62018TA0269
Language: et
Date: 2019-05-08 00:00:00
Title: kohtuasi T-269/18: Üldkohtu 8. mai 2019. aasta otsus — Inditex versus EUIPO — Ffauf Italia (ZARA) (Euroopa Liidu kaubamärk — Vastulausemenetlus — Euroopa Liidu sõnamärgi ZARA taotlus — Varasem siseriiklik sõnamärk LE DELIZIE ZARA ja varasem siseriiklik kujutismärk ZARA — Varasemate kaubamärkide tegeliku kasutamise tõendamine — Määruse (EL) 2017/1001 artikli 47 lõiked 2 ja 3 — Määruse 2017/1001 artikli 18 lõige 1 — Põhjendamiskohustus)

8.7.2019   
            
            
               ET
            
            
               Euroopa Liidu Teataja
            
            
               C 230/40
            
         
      Üldkohtu 8. mai 2019. aasta otsus — Inditex versus EUIPO — Ffauf Italia (ZARA)
      (kohtuasi T-269/18) (1)
      
      (Euroopa Liidu kaubamärk - Vastulausemenetlus - Euroopa Liidu sõnamärgi ZARA taotlus - Varasem siseriiklik sõnamärk LE DELIZIE ZARA ja varasem siseriiklik kujutismärk ZARA - Varasemate kaubamärkide tegeliku kasutamise tõendamine - Määruse (EL) 2017/1001 artikli 47 lõiked 2 ja 3 - Määruse 2017/1001 artikli 18 lõige 1 - Põhjendamiskohustus)
      (2019/C 230/50)
      Kohtumenetluse keel: hispaania
      
         Pooled
      
      
         Hageja: Industria de Diseño Textil, SA (Inditex) (Arteixo, Hispaania) (esindajad: advokaadid G. Macías Bonilla, G. Marín Raigal ja E. Armero Lavie)
      
         Kostja: Euroopa Liidu Intellektuaalomandi Amet (EUIPO) (esindaja: J. Crespo Carrillo)
      
         Teine pool EUIPO apellatsioonikoja menetluses, menetlusse astuja Üldkohtus: Ffauf Italia SpA (Riese Pio X, Itaalia) (esindajad: advokaadid P. Creta, A. Lanzarini, B. Costa, A. Sponzilli ja M. Lazzarotto)
      
         Ese
      
      Hagi EUIPO viienda apellatsioonikoja 2. veebruari 2018. aasta otsuse (seotud asjad R 359/2015-5 ja R 409/2015-5) peale, mis käsitleb Ffauf Italia ja Inditexi vahelist vastulausemenetlust.
      
         Resolutsioon
      
      
                  1.
               
               
                  
                     Tühistada Euroopa Liidu Intellektuaalomandi Ameti (EUIPO) viienda apellatsioonikoja 2. veebruari 2018. aasta otsus (seotud asjad R 359/2015-5 ja R 409/2015-5), mis käsitleb Ffauf Italia SA ja Industria de Diseño Textil, SA (Inditex) vahelist vastulausemenetlust, osas, milles see seondub 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 29 kuuluvate järgmiste kaupadega: „konservitud, külmutatud, kuivatatud ja küpsetatud puu- ja köögiviljad, maitseroheline ja kaunviljad; tarretised, keedised, kompotid; piimatooted; toiduõlid ja toidurasvad“; klassi 30 kuuluvate järgmiste kaupadega: „riis, tapiokk ja saago; jahu ja teraviljasaadused, leib, sai, kondiitritooted; pärm, küpsetuspulber; sool, sinep; äädikas, kastmed (maitseained); vürtsid; riisist valmistatud suupisted“; klassi 31 kuuluvate „värskete köögiviljadega“; klassi 32 kuuluva „värske puuviljamahlaga“; klassi 35 kuuluvate „konservitud, külmutatud, kuivatatud ja küpsetatud köögiviljade, toiduõlide, riisi, jahu, teraviljasaaduste, leiva, saia, äädika, kastmete (maitseained) jae- ja hulgimüügi teenustega kauplustes, ülemaailmse arvutivõrgu kaudu, kataloogi alusel, posti, telefoni, raadio ja telefoni teel ning muude elektrooniliste vahendite abil“, ning klassi 43 kuuluvate „toitlustusteenustega (toit); selverestoranide, kohvikutega“.
                  
               
            
                  2.
               
               
                  
                     Jätta EUIPO ja Ffauf Italia kohtukulud nende endi kanda ja mõista neilt välja Industria de Diseño Textili (Inditex) kohtukulud Üldkohtus.
                  
               
            
         (1)  ELT C 231, 2.7.2018.